recursal/SuperWikiNEXT-32B huggingface dataset:
**Թազափիր մզկիթ** (ադրբ.՝ Təzəpir məscidi), 20-րդ դարի մզկիթ է, որը գտնվում է Բաքվի Յասամալ տարածքում։ Պատկանում է Կովկասի մուսուլմանների վարչությունը։

Պատմություն
-----------

Թազափիր մզկիթը
Մզկիթի պատմությունը սկսվում է XIV-XV դարերին։ Հետազոտողները պնդում են, որ մզկիթի խորքային ստորգետնյա գտնվող թյուրբենը պատկանում է ժամանակի հայտնի գիտնական Աբու Սեիդ Աբդուլլային։ Այս տարածքը կոչվում էր «Խալֆադամ»։ Այժմ սա այն վայրն է, որտեղ գտնվում է Թազափիր մզկիթը։ Ժամանակի ընթացքում Աբու Սեիդ Աբդուլլայի թյուրբեն փլուզվել է։ Թյուրբեն վերանորոգված է ժամանակի ընթացքում։ 1817 թ. Բաքվի վերջին խանի `Հուսեյնգուլու խանի փեսանը` Գասիմ բեկը վերականգնել է մզկիթը։ Մզկիթի հիմնական շինարարությունը սկսվել է 20-րդ դարի սկզբին։ Մզկիթի կապիտալ վերանորոգումից մոտ 90 տարի անց Նաբաթ Խանում Խոջաբեկ կըզը Աշուրբեկլին սկսում է նոր մզկիթ կառուցել մեկ հարկանի մզկիթի շենքի տեղում։ Այս մզկիթը կոչվում է Տազաբիր մզկիթ, քանի որ այն գտնվում է հին թյուրբեյի վրա։ (ադրբ.՝ Təzəpir-Թեզե(təzə)-նոր, փիր (pir)-կրոնական վայր)։ Մզկիթը կառուցվել է 1905 թվականի հուլիսի 23-ին՝ Նաբաթ Աշուրբեկլիի կողմից։ Մզկիթի նախագիծը պատկանում է Զիվար բեկ Ահմեդբեկովին։

Պատկերասրահ
-----------

* Թազափիր մզկիթԹազափիր մզկիթ
* Մզկիթի տեսակետըՄզկիթի տեսակետը
* Թազափիր մզկիթԹազափիր մզկիթ
* Թազափիր մզկիթԹազափիր մզկիթ

Տես նաև
-------

* Բեկլյար մզկիթ
* Ջումա մզկիթ (Բաքու)
* Մուհամմեդ մզկիթ (Բաքու)

Ծանոթագրություններ
------------------

1. ↑  Мечеть "Таза Пир" (Баку)
2. ↑  Taza Pir Mosque in Baku - Azerbaijan
3. ↑  «Ադրբեջանի Կրոնական կազմակերպությունների հետ աշխատանքի պետական կոմիտեի պաշտոնական կայքը». Արխիվացված է օրիգինալից 2022 թ․ հուլիսի 24-ին. Վերցված է 2018 թ․ հունվարի 26-ին.
Անվան այլ կիրառումների համար տե՛ս՝ Զելիմխան (այլ կիրառումներ)

**Աբրահամ Ալխաթունյան**, Պուճուր Աբրո, Զելիմխան (*անհայտ* - 1918, Կարաքիլիսե), ազգային-ազատագրական շարժման գործիչ, ահաբեկիչ։

Հայ հեղափոխական դաշնակցություն կուսակցության անդամ։ Գործել է հիմնականում Կովկասում։ Մասնակցել է հայ-թաթար կռիվներին։ Բաքվում աշխատել է Մանթաշյանցի նավթագործարանում։ 1907 թվական Բաթումում Հայ Յեղափոխական Դաշնակցության վճռով ահաբեկել է Վանի նահանգապետ Ալի փաշային, ապա Բաքվում՝ մի ոստիկանապետի, որի պատճառով աքսորվել է Սիբիր։ Առաջին համաշխարհային պատերազմը սկսվելուց հետո աքսորավայրից փախել է Կովկաս, զինվորագրվել Համազասպի կամավոր, գնդին։ 1816-1818 թվականներին գործել է Խնուսում (ռուս, օկուպացիայի ժամանակ) զբաղվել կուսակցական և հանրային գործերով։ 1918 թվականին, ռուս, բանակի նահանջից հետո, դավադրաբար սպանվել է Ալաշկերտի Կարաքիլիսա գյուղի մոտ։

Ծանոթագրություններ
------------------

1. 1 2 3 4  Ով ով է. հայեր (հայ.) / Հ. Այվազյան — Երևան: Հայկական հանրագիտարան հրատարակչություն, 2005. — հատոր 1. — էջ 56.
2. 1 2 3 4 5  Հայկական հարց (հայ.) / Կ. Խուդավերդյան — Հայկական հանրագիտարան հրատարակչություն, 1996. — էջ 23.

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |
|  |
| Չափորոշչային վերահսկողություն | ՀԳՀԳ: 17219 |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբանական տարբերակը վերցված է* *«Հայկական հարց» հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**Հովնան Խութեցի** (ծննդյան թիվն անհայտ է - 852), արաբական խալիֆայության դեմ հայերի մղած ազատագրական պատերազմի ղեկավար։ 851 թվականին Հովնան Խութեցու գլխավորությամբ Խութ գավառի ապստամբները հաղթել են խալիֆայի զորքին և սպանել Յուսուփ զորապետին։ Նրա հաջորդի՝ Բուղայի արշավանքի ժամանակ գերի է վերցվել, մերժել է հավատուրացության առաջարկը և գլխատվել։ Ն. Ադոնցը ենթադրում է, որ Հովնան Խութեցու կերպարը մտել է «Սասնա ծռեր»-ի մեջ ի դեմս Օհանի, որի «Ձենով» մականունը համապատասխանում է ժողովրդական ապստամբության կազմակերպչի դերին։ Հովնան Խութեցու գեղարվեստական կերպարը տրված է Ծերենցի «Երկունք Թ դարու» վեպում։

Ծանոթագրություններ
------------------

1. 1 2  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 577)։*  |
Արեգակի չափի համեմատությունը Cha 110913-773444 ենթաշագանակագույն թզուկի և Յուպիտերի 
**Ենթաշագանակագույն թզուկը** կամ **շագանակագույն ենթաթզուկը** երկնային մարմին է, որն առաջացել է նույն կերպ, ինչպես աստղերն ու շագանակագույն թզուկները (այսինքն՝ գազի ամպի ինքնահոս կոլափսով, ոչ թե սեղմումով ), բայց ավելի պակաս զանգվածով, որը պահանջվում է ջերմամիջուկային ռեակցիաներ առաջացնելու համար։

Նկարագրություն
--------------

Չնայած այս օբյեկտները առաջանում են նույն կերպ, ինչ աստղերը, այդուհանդերձ դեռևս համաձայնություն չկա՝ այդ օբյեկտները աստղեր թե մոլորակներ համարել : Նրանց ջերմաստիճանն ու լուսավորությունն այնքան ցածր են, որ հաճախ շագանակագույն ենթաթզուկները չեն տարբերվում մոլորակներից։

Այդ պատճառով, Միջազգային աստղագիտական միությունը ներմուծեց ենթաշագանակագույն թզուկի գաղափարը և առաջ քաշեց սահմանային փոխզիջումային տարբերակ. Օբյեկտները, որոնցում ջերմամիջուկային ռեակցիաները չեն ընթանում և կապված չեն աստղերի հետ, ենթաշագանակագույն թզուկներ են, և այլապես՝ մոլորակներ՝ անկախ կազմավորման մեխանիզմից, բայց այս կարծիքը ընդհանուր առմամբ ընդունված չէ։

Վերին զանգվածի սահմանը համարվում է 0,012 արեգակնային զանգված կամ, համապատասխանաբար, 12,57 Յուպիտերի զանգված ։ Ստորին սահմանը ճշգրիտ սահմանված չէ, բայց ենթադրվում է, որ նման առարկան կարող է առաջանալ, երբ ամպի սկզբնական զանգվածը պակաս չէ Յուպիտերի զանգվածից : 2007-ի հոդվածում նկարագրված էր 3 յուպիտեր զանգված ունեցող օբյեկտ :

Հնարավոր շագանակագույն ենթաթզուկներ
-----------------------------------

* CoRoT-3 b
* 2M1207 b
* SCR 1845-6357 B
* Cha 110913-773444
* UGPS J0722-0540
* WISE 0855–0714

Նշումներ
--------

1. ↑  «What Is a Planet? Debate Forces New Definition». Արխիվացված է օրիգինալից 2001 թ․ մայիսի 2-ին. Վերցված է 2020 թ․ հոկտեմբերի 14-ին.
2. ↑  «WGESP Definition» (անգլերեն).
3. ↑  Boss, Alan P.; Basri, Gibor; Kumar, Shiv S.; Liebert, James; Martín, Eduardo L.; Reipurth, Bo; Zinnecker, Hans (2003), «Nomenclature: Brown Dwarfs, Gas Giant Planets, and ?», *Brown Dwarfs* **211**: 529
4. ↑  Scholz, Aleks; Jayawardhana, Ray (2007), «Dusty disks at the bottom of the IMF», *The Astrophysical Journal* **672** (1): L49–L52, doi:10.1086/526340
**Տոմսկի պատմության թանգարան,** թանգարան, կառուցված 1997 թվականի հուլիսի 16-ին` Տոմսկի քաղաքական վարչության որոշմամբ։

Պատմություն
-----------

Տոմսկի պատմության թանգարանը ստեղծվել է 1997 թվականի հուլիսի 16-ին` Տոմսկ քաղաքի վարչության հրամանով։ Շենքի վերակառուցումը, հավաքածուի ձևավորումը և այլ նախապատրաստական աշխատանքներ ընթացել են 6 տարի։ 2003 թվականի հունիսի 7-ին տոնական մթնոլորտում թանգարանը բաց էր այցելելու համար։ Այցելուների ուշադրությունը դարձավ առաջին ժամանակավոր ցուցահանդես` «Հին Տոմսկի դիմանկարը», իսկ մեկ տարի անց թանգարանում բացվեց մշտական ցուցահանդես` «Տոմսկի առաջին դարը»։

Թանգարան
--------

Ներկայումս թանգարանն ունի ցուցանմուշների ծավալուն հավաքածու, մոտ 4206 պահեստային միավոր։ Թանգարանը բաց է ամենօրյա այցելության համար ժամը 10:00-ից մինչև 19:00-ն բացի կիրակիից, մուտքի տոմսի արժեքը տատանվում է 15-ից 105 ռուբլու սահմաններում։

Հուշահամալիր Տոմսկի հիմնադրման վայրում
--------------------------------------

Հուշահամալիրը իրենից ներկայացնում է երկաթե կոթող, որը տեղադրված է Տոմսկի հիմնադրման վայրում։ Այն տեղադրվել է 1966 թվականին։

### Տոմսկի բերդ

Տոմսկի բերդը հիմնվել է 1604 թվականին ռուս կայսր Բորիս Գոդունովի հրամանով, մի քանի անգամ վերակառուցվել է և ապամոնտաժվել է XVIII դարում։ 2004 թվականին թանգարանի տարածքում տեղի է ունեցել Տոմսկ ամրոցի Սպասկյան աշտարակի վերակառուցումը, ինչպես նաև տարասյան պատի մի մասը։

Շենք
----

Տոմսկի պատմության թանգարանի շենք
Թանգարանի շենքը կառուցվել է 1856 թվականին ինժեներ Վ.Կ. Ֆադեեվի նախագծով, նախկինում այդ շենքում էր գտնվում նաև Կիռակի մասնավոր ոստիկանության վարչությունը։

### Աշտարակ

Քաղաքում հրդեհային իրավիճակը դիտարկելու համար շենքի հետ միաժամանակ կառուցվել է հրշեջ աշտարակ։ Աշտարակում շուրջօրյա գտնվել են սատինելներ, հրդեհները ազդանշանելու համար օգտագործվում էին կարմիր, կապույտ և սպիտակ ազդանշաններ․ քաղաքի յուրաքանչյուր թաղամասում նշանակվել է ազդանշանների սեփական համադրություն, օրինակ` երեք կարմիր լույսը ազդանշան էին տալիս, որ Ուկրեսենսկի շրջանում հրդեհ է։ Աշտարակը գործել է մինչև XX դարի 60-ական թվականները և ապամոնտաժվել՝ կապված պահակային ծառայության լուծարման հետ։ Թանգարանի բացումից առաջ աշտարակը վերականգնվեց և ներկայումս օգտագործվում է որպես քաղաքում միակ սարքավորված դիտորդական տախտակամած։ 2006 թվականին դիտորդական տախտակամածի վրա հուշարձան է տեղադրվել ի հիշատակ նախկինում գործող պահակային ծառայության, որը բնակիչները հետագայում անվանեցին Աթանասիուս։

Թանգարանի լոգոն
---------------

Թանգարանի տարածքում գտնվող Տոմսկի բերդի Սպասկյան աշտարակը
Թանգարանի լոգոյում պատկերված է մի առասպելական արարած, որը կոչվում է Դինոտերիա, նրա պատկերը հայտնաբերվել է հնագետ Մարիա Չեռնայայի կողմից Հարության բլրի վրա հայտնաբերված վառարանների հախճասալիկներին։

Ծանոթագրություններ
------------------

1. ↑  ««О Музее» официальный сайт МБУ «Музей истории Томска»». Արխիվացված է օրիգինալից 2013 թ․ մայիսի 4-ին. Վերցված է 2019 թ․ նոյեմբերի 13-ին.
2. ↑  ЭСБЕ/Тарасы

Արտաքին հղումներ
----------------

* Официальный сайт Archived 2023-12-20 at the Wayback Machine.
* Музей истории Томска на официальном портале МО «Город Томск»(չաշխատող հղում)
* Музей истории Томска сайте http://relax.ngs70.ru
* Музей истории Томска на сайте http://gorod70.ru/
* Музей истории Томска на портале http://tomsk.ru/ Archived 2018-07-03 at the Wayback Machine.
**Հասկիկավոր անանուխ** (լատին․՝ ), խոտային բույս, անանուխի բնորոշ տեսակներից մեկը (Mentha) Խուլեղինջազգիների ընտանիքից (Lamiaceae):

Հականիշներ
----------

Հականիշներ

* Mentha aquatica var. crispa (L.) Benth.
* Mentha spicata var. ciliata Druce
* Mentha spicata var. crispa (Benth.) Danert
* Mentha spicata var. viridis L.
* Mentha ×villosa var. cordifolia (Opiz ex Fresen.) Lebeau

Տարածումը և էկոլոգիան
---------------------

Եգիպտոսում, Հարավ-արևելյան Եվրոպայում և Հարավարևմտյան Ասիայում աճում է վայրի տեսակով։ Բնականացվել է տարբեր տարածաշրջաններում բարեխառն կլիմայով։

Բնագիտական նկարագրություն
-------------------------

Հասիկավոր անանուխ — խոտաբույսային բազմամյա բույս, հասնում է 30-100 սմ բարձրությամբ։

Տերևներ — սովորական, ձգված ձվածև կամ լայն ձվաձև, սեղմված, գանգուր, թափված, եզրերը ատամնաձև են։

Ցողունի խիտ ծաղկաբույլը ծաղկում և տալիս է սպիտակ կամ վարդագույն փոքր ծաղիկներ։

Քիմիական բաղադրությունը
-----------------------

Հիմնական բաղադրիչները.

Կետոններ. Կարվոն 81,5%, ցիս-դիգիդրոկովոն 2,0%, մենտոն 1,3%, իզո-մենտոն 0,2%, պիպերիտոն 0,4%։ Մոնոտերպեններ. լիմոնեն+1,8 ցիլոել+ֆալլանդրեն 3,4%։ Էֆիրներ. իզո-դիգիդրոկարվեոլ ացետատ 1,5%, մետիլ ացետատ 0,3%։ Մոնոտերպենոլններ. դիգիդրոկարվեոլ 2,8%, տրանս-կարվեոլ 0,8%, մենտոլ 0,8%. բորնեոլ 0,4%, տերպինեն-4-օլ 0,1%։ Սեսկվիտերպի։ բետա-բուրբոնեն 0,8%, բետա-էլեմեն 0,4% (Z), կարիոֆիլլեն 0,2%, (E), կարիոֆիլլեն 1,7%, ալֆա-գումուլեն 0,1%։ Օքսիդներ. կարիոֆիլլեն օքսիդ 0,1%, լիմոնեն-1,8-ցինեոլ-ֆալլանդրեն 3,4%։

Կարագը բերանի մեջ չի թողնում սառը զգացողություն, ի տարբերություն պղպեղազգի անանուխ եթերայուղին։

Նշանակությունը և օգտագործումը
-----------------------------

Բույսը լայնորեն օգտագործվում է խոհանոցում, օգտագործվում է ինչպես համեմունք։ Բույսից ստանում են եթերայուղ, օգտագործվում է օծանելիքի մեջ, հրուշակեղենի և ալկոգոլային խմիչք լիկյորի արտադրություն մեջ, բժշկության, օչառի և տաբակայի արտադրության մեջ։

Դասակարգում
-----------

Տեսակի մեջ առանձնանում են երկու ենթատեսակ։

* Mentha spicata subsp. condensata (Briq.) Greuter & Burdet

* bt-latrus|Mentha microphylla|aut=K.Koch|s=0
* Mentha spicata subsp. tomentosa (Briq.) Harley
* bt-latrus|Mentha tomentosa|aut=d'Urv.|s=0
* Mentha tomentosa subsp. condensata Briq.
* Mentha tomentosa subsp. tomentosa Briq. nom. illeg.

* Mentha spicata subsp. spicata

|  |  |  |
| --- | --- | --- |
|  |  |  |

Հետաքրքիր փաստեր
----------------

Պղպեղաին անանուխը հանդիսանում է ջրային անանուխի (լատին․՝  Mentha aquatica) և հասիկավոր անանուխի հիբրիդը (լատին․՝  Mentha spicata)

Պատկերասրահ
-----------

* 
* 
*

Ծանոթագրություններ
------------------

1. 1 2 3  GRIN սայթի տվյալներով (ն. բույսերի քարտ).

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | UNII |
|  |
| Բառարաններ և հանրագիտարաններ | Բրիտանիկա · Մեծ նորվեգական · MESH ID |
|  |
| Տաքսոնոմիա | EOL · GBIF · iNaturalist · NCBI · IRMNG · ITIS TSN |
|  |
| Չափորոշչային վերահսկողություն | Microsoft: 2781107020 |

 |
**Կալմունայ**, Ամպարա շրջանի ամենախոշոր քաղաքն է ։ Սա նաև Շրի Լանկայի արևելյան նահանգի ամենամեծ քաղաքն է։ 2011 թվականի դրությամբ նրա ընդհանուր թվաքանակը կազմել է 106 780 մարդ։ Երբ Կոլոմբոյի մուսուլմանները 17-րդ դարում վտարվեցին պորտուգալացիների կողմից, նրանք փախան Կենդի և ապաստան խնդրեցին թագավոր Ռայաշինա Երկրորդ թագավորից, որը վերաբնակեցրեց այդ փախստականներին Կալմունայում (8000 փախստական) և Կատանկուդիում (4000)։ Կալմունայը արքայական ֆերմայի վայրն էր, որի արդյունքում այս բնակավայրը դարձավ մուսուլմանական մեծամասնության շրջանը։

Այնտեղ էին Շրի Լանկայի մուսուլմանները, Շրի Լանկայի թամիլաները, սինգալներն ու բյուրգերները, որոնց մեծ մասը կազմում էին դամբարանները ։ Այն բաղկացած է չորս հիմնական շրջաններից, մասնավորապես Կալմունայ քաղաքը, Հյուսիսային Կալմունայը, Հարավային Կուլմինայը և Արևմտյան Կուլմինայը։

Շրի Լանկայում ավերիչ քաղաքացիական պատերազմը բացասաբար է անդրադարձել այդ շրջանի վրա :Այն հայտնի է բռնի անհետացումների ահռելի թվով և քաղաքացիական անկարգություններով։ Քաղաքացիական պատերազմը, այսպիսով,ուղղված էր նաև տեղի քաղաքացիական բնակչության դեմ։ Քաղաքը խիստ տուժել է 2004 թվականի ցունամիից, որը հանգեցրել է բազմաթիվ մահացությունների և միլիոնավոր ռուփի արժողությամբ ունեցվածքի ոչնչացման։

Քաղաքը սահմանափակ է Հնդկական Օվկիանոսի Արևելքում, հյուսիսում` Պերիանելավանայ գյուղում, նաև հարավում` Կարաիտիվուի գյուղում, որը համարվում է քաղաքի արվարձանը։

Տես նաև
-------

* Ցեյլոն կղզու պատմական կապը,(1861)

Ծանոթագրություններ
------------------

1. ↑  Sri Lanka census
2. ↑  Knox, Robert (1681). *An Historical Relation of the Island of Ceylon*.
3. ↑  UTHR report on Kalmunai Archived 2010-09-02 at the Wayback Machine. UTHR (English)
4. ↑  Wiki-map Kalmunai

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | LCCN: n89266951 · VIAF: 157227750 · WorldCat VIAF: 157227750 |

 |
**Նիսիր** (նաև՝ **Նիշիր**, **Նիմուշ**), միջագետքյան *Գիլգամեշ* էպոսում հիշատակված լեռ։ Ըստ վարկածներից մեկի, համապատասխանում է ժամանակակից Սուլեյմանիյե քաղաքից հարևանությամբ գտնվող Փիր Օմադ Գուդրուն լեռանը (բարձրությունը՝ 2743 մետր)։ Ստուգաբանությունը՝ "Փրկության լեռ".:

Համաձայն *Գիլգամեշ* էպոսի, Նիսիրը այն լեռն է, որտեղ հանգրվանել է Ութնափիշտիմի տապանը։ Չնայած էպոսում հստակ ներկայացված է լեռանը նկարագրությունը, այնուամենայնիվ ցայսօր իրականացված չէ լեռան և տապանի տեղորոշման որևէ լուրջ աշխատանք։

*Գիլգամեշ* էպոսում (XI,141) «Նիսիր լեռ» անվանման այլընտրանքային թարգմանությունը հիմնված է հետևյալ ոչ միանշանակ արտահայտության վրա՝ «KUR-ú KUR *ni-sir* ամուր պահում էր նավը»։ Շումերական KUR բառը կարող է նշանակել ինչպես *հող* կամ *երկիր*, այդպես էլ *բլուր*, բայց ոչ *լեռ*։ Աքքադերենում KUR-ը հնչյունական լրացումով կարդացվում է որպես *shadû*, ինչը կարող է նշանակել բլուր կամ լեռ։ Երկրորդ KUR-ը որոշիչ է, որն ընդգծում է այն, որ *nisir*-ը բլրի կամ հողի կամ երկրի անվանում է (կամ ըստ աքքադերենի՝ լեռան)։ Սակայն Թոմփսոնը կարդում է այս որոշիչը որպես *matu*, ինչը աքքադերեն նշանակում է երկիր։ Նիսիր երկիրը, հնարավոր է, իր անվանումը ստացել է *nisirtu*-ից, ինչը նշանակում թաքնված, անմատչելի կամ առանձնացած վայր։ Հետևաբար, նավը հաջողությամբ կարող էր հանգրվանել ինչ-որ անմատչելի բլրի վրա։

Տես նաև
-------

* Արարատ
* Արարատյան լեռներ (en)

Ծանոթագրություններ
------------------

1. ↑  Scolnic, Benjamin Edidin (2005). *If the Egyptians Drowned in the Red Sea where are Pharaoh's Chariots?: Exploring the Historical Dimension of the Bible*. UP of America. էջ 40. ISBN 9780761831471.
2. ↑  Werner Keller, *The Bible As History: A Confirmation of the Book of Books*, trans. William Neil (New York: William Morrow and Company, 1956) 39. From Chapter 4, entitled "A Flood Story From Old Babylonia."
3. ↑  Robert M. Best, *Noah's Ark and the Ziusudra Epic*, page 277, Eisenbrauns, 1999, 0-9667840-1-4
4. ↑  R. Campbell Thompson, *The Epic of Gilgamesh*, Clarendon Press, 1930, page 63, lines 140–141
5. ↑  R. M. Best, page 277.

Արտաքին հղումներ
----------------

* Գիլգամեշ Archived 2020-08-03 at the Wayback Machine.
**Հադիքա Բաշիր** (2002, Swat District, Malakand Division, Հյուսիսարևմտյան սահմանային պրովինցիա, Պակիստան), պակիստանցի պատանի ակտիվիստուհի, ով մեծ ջանքեր է գործադրում մանկահասակ աղջիկների բռնի ամուսնությունները կանխելու նպատակով։ Իր ծավալած եռանդուն գործունեության համար նա արժանացել է «*Մարդու իրավունքների դեսպանը՝ ի շահ ասիացի աղջիկների*» մրցանակի  և Մուհամեդ Ալիի անվան մարդասիրական (հումանիտար) մրցանակի։

Կենսագրություն
--------------

Հադիքան ծնվել է 2002 թվականին, Պակիստանի Խիբեր Պախտունքվա բնակավայրում։ Տասը տարեկան է եղել, երբ տատը ցանկացել է նրան ամուսնացնել, բայց Հադիքան, քաջատեղյակ լինելով վաղ հասակում ամուսնացած իր դասընկերուհու տառապանքներին, աշխատել է խուսափել ամուսնությունից։ Այդ գործում նրան օգնության ձեռք է մեկնել քեռին՝ Էրֆան Հուսեինը, որը հիմնադրել էր *Girls United for Human Rights* (*Հանուն մարդու իրավունքների միավորված աղջիկներ*) հասարակական կազմակերպությունը։ Հադիքան սկսել է համագործակցել այդ կազմակերպության հետ, եռանդուն կերպով ներգրավվել կանանց իրավունքների համար պայքարում։ Երբ տեղեկացել է, որ բնակավայրի ընտանիքներից որևէ մեկը պատրաստվում է մանկահասակ աղջնակի ամուսնացնել, միջամտել է, բացատրական աշխատանք տարել, համոզիչ փաստերով խոսել վաղ հասակում իրականացված ամուսնությունների վնասների, երբեմն նույնիսկ աղետալի հետևանքների, աղջիկների բեկված ճակատագրերի մասին։ Դասերից հետո տնից տուն է անցել, կանանց հետ զրուցել, համոզել, որ իրենց մանկահասակ դուստրերին բռնի կերպով չպարտադրեն ամուսնանալ, ընդհակառակը՝ հոգ տանեն նրանց կրթության ու դաստիարակության մասին։ Բացի այդ, իր հասարակական կազմակերպության միջոցով Հադիքան բժշկական և իրավաբանական անհրաժեշտ օգնություն է ցույց տալիս ընտանեկան բռնությունների ենթարկված կանանց։

*Girls United*-ը տասնհինգ աղջիկներից բաղկացած խումբ է։ Հադիքա Բաշիրի գլխավորությամբ նրանք տեղեկատվական դասընթացներ են կազմակերպում տեղի դպրոցներում, քոլեջներում ու համայնքներում, իրենց գործունեությամբ նպաստում, որ պահպանողական հայացքներով ու կենսակերպով առանձնացվող հասարակության մեջ որոշակի բարեփոխումներ իրականացվեն։

Պարգևներ
--------

Հադիքա Բաշիրը պակիստանցի առաջին աղջիկն է, որ արժանացել է մարդու իրավունքների ասիական դեսպանի մրցանակին։

Իսկ 2015 թվականին նրան շնորհվել է աշխարհահռչակ բռնցքամարտիկ և մարդու իրավունքների առաջամարտիկ Մուհամեդ Ալիի անվան մարդասիրական (հումանիտար) մրցանակ  այն բանի համար, որ իր կյանքը նվիրաբերել է Պակիստանում մանկահասակ աղջիկների բռնի ամուսնությունների կանխման ու վերացման համար մղվող պայքարին։

Ծանոթագրություններ
------------------

1. ↑
2. ↑  «Pakistani girl Hadiqa Bashir wins Asian Girls Human Rights Ambassador award». Վերցված է 2019 թ․ նոյեմբերի 7-ին.
3. ↑  «Hadiqa Bashir; Another Malala In The Making». Վերցված է 2019 թ․ նոյեմբերի 7-ին.
4. ↑   Refusing To Marry As A Child, This Girl Now Fights Child Marriage In Pakistan Like A Boss|fechaacceso=2019-11-08|autor=Thomas|nombre=Sonia Mariam|sitioweb=BuzzFeed|idioma=en}}
5. 1 2   Swat girl Hadiqa Bashir wins Asian Girls Human Rights Ambassador award|fechaacceso=2019-11-08|autor=Khaliq|nombre=Fazal|fecha=2016-10-10|sitioweb=DAWN.COM|idioma=en}}
6. ↑   Bashir; Another Malala In The Making|fechaacceso=7 November 2019}}
**Կարտոֆիլի յուղաբլիթ** (ինչպես նաև՝ **բլիթներ**, բելառուս․՝ дранікі, ուկրաիներեն՝ деруни), տարածված ուտեստ եվրոպական խոհանոցում։

Բլիթները հանդիսանում են բելառուսական խոհանոցի անքակտելի մասը։ Այս ուտեստը տարածված է նաև ուկրաինական, ռուսական, լեհական և եվրոպական խոհանոցներում։ Կարտոֆիլի բլիթները և յուղաբլիթները կարելի է հանդիպել գրեթե այն բոլոր վայրերում, որտեղ օգտագործվում է կարտոֆիլ՝ Լատինական Ամերիկայից մինչև Հյուսիսային Եվրոպա։

Պատրաստում
----------

Խոզի ճարպի և ծովաբողկի օղու հետ մատուցված բլիթներ
Բլիթները պատրաստում են քերած կամ ճմլած կարտոֆիլից՝ աղի և ձվի ավելացմամբ։ Ավելացվում է նաև ալյուր՝ օսլայի հետ խառնվելու համար։ Ըստ համի՝ կարող են ավելացվել նաև այլ բաղադրիչներ, օրինակ՝ սոխ, սխտոր։ Ստացված խմորը տապակում են թավայի մեջ, խոզի յուղով կամ բուսական յուղով։

Ավանդաբար այս յուղաբլիթները մատուցում են թթվասերով, կարագով կամ ճրագուով (խոզի հալած ճարպ) կամ մաչանկայով։

Սառած բլիթները կորցնում են համային որակները, այդ իսկ պատճառով պատրաստումից մի քանի ժամ հետո, լավագույն դեպքում, դրանք կարելի է օգտագործել որպես այլ ուտեստների բաղադրիչ, բայց ոչ որպես առանձին, ինքնուրույն ուտեստ։ Համարվում է, որ լավագույն բլիթները դրանք այն բլիթներն են, որոնք տապակում են անմիջապես մատուցումից առաջ կամ թավայից դնում են ափսեի մեջ ու անմիջապես համտեսում։

Կիրառական է նաև կարտոֆիլի յուղաբլիթի պատրաստումը մարմանդաեռի եղանակով, օրինակ՝ կավե սափորներում։ ԽՍՀՄ-ում մեծ տարածում էր ստացել մսի խճողակով բլիթների պատրաստումը՝ տոլմայի օրինակով։

Պատմություն
-----------

Կարտոֆիլի յուղաբլիթների մասին առաջին հիշատակությունը վերաբերում է 1830 թվականին (у Յան Շիտլերի մոտ) և դրանք հայտնվեցին գերմանական խոհանոցի ազդեցության ներքո (*Kartoffelpuffer*):

### Այլ երկրներում

Այս ուտեստն ունի նաև այլ անվանումներ.

* Ռուսաստանի տարբեր շրջաններում՝ բլիթ, կակորա, տերուն, տերունց և այլն
* Բելառուս՝ *дранікі*
* Իսրայել և եվրոպական սփյուռք՝ լատկես
* Լիտվա՝ *bulviniai blynai* (կարտոֆիլի բլիթներ)
* Լեհաստան՝ *placki ziemniaczane* (կարտոֆիլի յուղաբլիթներ)
* ԱՄՆ՝ հաշբրաուն
* Ուկրաինա՝ դերունի, կրեմզլիկ) և այլն
* Չեխիա՝ *bramboráky*
* Շվեդիա՝ *raggmunk*
* Շվեյցարիա՝ ռյոշտի։

Պատկերասրահ
-----------

* Բելառուսական  дранікіԲելառուսական *дранікі*
* Ուկրաինական деруниՈւկրաինական *деруни*
* Գերմանական KartoffelpufferԳերմանական *Kartoffelpuffer*
* Չեխական բրամբորակի (bramboráky)Չեխական *բրամբորակի (bramboráky)*
* Շվեյցարական RöstiՇվեյցարական *Rösti*
* Հրեական լատկեսՀրեական *լատկես*
* Ամերիկյան Հաշբրաուն (Hash brown)Ամերիկյան *Հաշբրաուն (Hash brown)*

Տես նաև
-------

* Նրբաբլիթ
* Յուղաբլիթ

Ծանոթագրություններ
------------------

1. ↑  «Վ.Վ. Պոխլյոբկին, «Բելառուսական ազգային խոհանոց»». Արխիվացված է օրիգինալից 2011 թ․ նոյեմբերի 3-ին. Վերցված է 2019 թ․ մարտի 16-ին.
2. ↑  «Placki ziemniaczane bez tajemnic». kuchnia.wp.pl. Վերցված է 2017 թ․ դեկտեմբերի 27-ին.
3. ↑  *Алтынцев А. В.* Чувство любви в понимании евреев-ашкенази Удмуртии и Татарстана / Наука Удмуртии — 2013. № 4. — С. 130
4. ↑  Հաշբրաուն անգլիական նախաճաշում

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 4353909-9 |

 |
**Սաուսե** (իսպ.՝ **Sauce**), ոչ մեծ քաղաք Ուրուգվայի հարավային մասում՝ Կանելոնես դեպարտամենտում։ Ընկած է ազգային 6-րդ ավտոմայրուղու 36-րդ կիլոմետրի վրա, 67-րդ, 86-րդ և 107-րդ ազգային ավտոմայրուղիների հետ դրա հատման վայրի մերձակայքում։ Երկրի մայրաքաղաք Մոնտեվիդեոյի մետրոպոլիսային ընդլայնված տարածքի բաղկացուցիչ մասն է։

Պատմություն
-----------

Բնակավայրը հիմնադրվել է 1851 թվականի հոկտեմբերի 12-ին, 1915 թվականի սեպտեմբերի 29-ին ստացել է գյուղի (*Pueblo*-ի) կարգավիճակ, 1925 թվականի մայիսի 15-ին նրա կարգավիճակը բարձրացվել, հասցվել է Villa-ի (փոքր քաղաքի) ։ 1973 թվականի հունիսի 18-ին էլ Սաուսեին շնորհվել է *Ciudad*-ի (*քաղաքի*) կարգավիճակ։

Բնակչություն
------------

2011 թվականի մարդահամարի տվյալներով Սաուսևմ ապրում էր 6.132 մարդ։ 2010 թվականին՝ ընտրությունների նախօրյակին, ըստ *Intendencia de Canelones*-ի տվյալների՝ Սաուսե անվանումը կրող ամբոջ համայնքի բնակչության թվաքանակը կազմել է 12.041:

Սաուսե համայնքի տեղորոշիչ քարտեզը

| Տարին | Բնակչությունը |
| --- | --- |
| 1908 | 6,935 |
| 1963 | 3,227 |
| 1975 | 3,911 |
| 1985 | 4,294 |
| 1996 | 4,932 |
| 2004 | 5,797 |
| 2011 | 6,132 |

**Աղբյուրը**՝ *Instituto Nacional de Estadística de Uruguay*:

Հնագիտություն
-------------

1997 թվականին ուրուգվայցի հնագետները Սաուսեի մերձակայքում պեղումներ կատարելիս հայտնաբերել են *Lestodon*-ի (հսկա համրուկների) անհետացած տեսակների մնացորդներ, ոսկրեր, որոնք իրենց վրա կրել են քարե գործիքներով մշակման ենթարկված լինելու նշաններ-վկայություններ։ Դա հիմք է տվել եզրակացնելու, որ մարդիկ այս վայրերում ապրել են դեռևս 30 հազար տարի առաջ։

Ծանոթագրություններ
------------------

1. 1 2  «Statistics of urban localities (1908–2004)» (PDF). INE. 2012. Արխիվացված է օրիգինալից (PDF) 2012 թ․ նոյեմբերի 5-ին. Վերցված է 2012 թ․ սեպտեմբերի 9-ին.
2. ↑  «Ley Nº 14.138». República Oriental del Uruguay, Poder Legislativo. 1973. Վերցված է 2012 թ․ սեպտեմբերի 9-ին.
3. ↑  «Censos 2011 Cuadros Canelones». INE. 2012. Արխիվացված է օրիգինալից 2012 թ․ հոկտեմբերի 10-ին. Վերցված է 2012 թ․ օգոստոսի 25-ին.
4. ↑  «ELECCIONES - Canelones». El Observador. Արխիվացված է օրիգինալից 2012 թ․ մարտի 12-ին. Վերցված է 2012 թ․ փետրվարի 2-ին.
5. ↑  Bob Yirka, Ancient giant sloth bones suggest humans were in Americas far earlier than thought. phys.org - November 20, 2013
6. ↑  Richard A. Fariña et al, *Arroyo del Vizcaíno, Uruguay: a fossil-rich 30-ka-old megafaunal locality with cut-marked bones*, Proceedings of the Royal Society B: Biological Sciences, Published 20 November 2013, doi:10.1098/rspb.2013.2211

Արտաքին հղումներ
----------------

* INE map of Sauce
* Arroyo del Vizcaíno - What we found arroyodelvizcaino.org

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 131487419 · WorldCat VIAF: 131487419 |

 |
**Անկոնտակտ վճարային համակարգերը** կրեդիտ քարտերն ու դեբետային քարտերն են, բանալիները, խելացի քարտերը կամ այլ սարքեր, ներառյալ սմարթֆոնները և այլ շարժական սարքեր, որոնք օգտագործում են ռադիոհաճախականության նույնականացում (RFID) կամ մոտ դաշտային հաղորդակցություն (NFC, օրինակ՝ Samsung Pay, Apple Pay, Google Pay-ը, Fitbit Pay-ը կամ ցանկացած բանկային բջջային հավելված, որն աջակցում է անհպում) անվտանգ վճարումներ կատարելու համար։ Ներկառուցված ինտեգրված միացում չիպը և ալեհավաքը սպառողներին հնարավորություն են տալիս իրենց քարտից վճարումներ կատարել։

Apple Pay-ի վճարման ապահովությունը
----------------------------------

 Apple Pay-ն ավելի ապահով է, քան ֆիզիկական վարկային, դեբետային կամ կանխավճարային քարտ օգտագործելը։ Face ID-ն, Touch ID-ն կամ ձեր ծածկագիրը պահանջվում են ձեր iPhone-ի, Apple Watch-ի, Mac-ի կամ iPad-ի միջոցով գնումներ կատարելու համար։ Ձեր քարտի համարը և ինքնությունը չեն տրամադրվում առևտրականներին, և ձեր իրական քարտի համարները չեն պահվում ձեր սարքում կամ Apple սերվերներում:

Google Pay-ը հավելված
---------------------

 Google Pay-ը հավելված է Google-ի Android ՕՀ-ով աշխատող սարքերի համար, որը թույլ է տալիս օգտատերերին գնումներ կատարել NFC-ի միջոցով։ Միացված բջջային հեռախոսներով անհպում վճարումներ դեռևս տեղի են ունենում փոքր մասշտաբով, սակայն ամեն ամիս ավելի ու ավելի շատ բջջային հեռախոսներ են հավաստագրվում։

EMV չիպ
-------

 Թողարկված բանկային դեբետային քարտերի վրա դրվում է խելացի չիպ կամ կրիպտոգրաֆիկ չիպը թույլ է տալիս անհպում վճարումներ կատարել EMV չիպից։ EMV-ն փոքր չիպերն են, որոնք տեղադրվում են դեբետային, վարկային և կանխավճարային քարտերում և պաշտպանում են խարդախությունից։ Վճարային քարտերի իսկությունը ստուգելու համար օգտագործվում են EMV վկայագրեր։ EMV սերտիֆիկատների մարմինը թվային վկայագրեր է տրամադրում վճարային քարտ թողարկողներին:

Նպատակ
------

Գործարքները երկու անգամ ավելի արագ են քան սովորական կանխիկ, վարկային կամ դեբետային քարտով գնումը։ Խոշոր ֆինանսական հաստատությունները և կորպորացիաներն այժմ հաճախորդներին առաջարկում են անհպում վճարային համակարգեր, քանի որ անհպում վարկային քարտերը լայն տարածում է գտել Հայաստանում։ ՀՀ տարածքում վճարային քարտերի թողարկումը և սպասարկումը հիմնականում իրականացվում է Արքա քարտերով վճարումների միասնական համակարգի միջոցով որը ստեղծվել և ներդրվել է ՀՀ կենտրոնական բանկի և ՀՀ տարածքում գործող առևտրային բանկերի նախաձեռնությամբ:

Ծանոթագրություններ
------------------

1. ↑  «Apple Pay». *Apple* (ամերիկյան անգլերեն). Վերցված է 2021 թ․ հոկտեմբերի 28-ին.
2. ↑  *Apple Pay Essentials*. Packt. 2016 February. ISBN 9781785886386.
3. ↑  «Google Pay (RU) – быстрый и удобный способ оплаты». *pay.google.com* (ռուսերեն). Վերցված է 2021 թ․ հոկտեմբերի 28-ին.
4. ↑  *Google Wallet*. ISBN 9783656083153.
5. ↑  «Smart card basics – A short illustrated guide ( June 2021)». *Thales Group* (անգլերեն). Վերցված է 2021 թ․ հոկտեմբերի 28-ին.
6. ↑  Wendy, Atkins (2004 JAN). *The Smart Card Report*. Elsevier. էջ 104. ISBN 1856174174.
7. ↑  *www.cba.am*. Վերցված է 2021 թ․ հոկտեմբերի 28-ին. `{{cite web}}`: Missing or empty `|title=` (օգնություն)
Անվան այլ կիրառումների համար տե՛ս՝ Մելիք-Աղամալյան (այլ կիրառումներ)

**Աբրահամ Սահակի Մելիք-Աղամալյան** (ծննդյան թիվն անհայտ—1811), հասարակական գործիչ, Երևանի հայ ազգաբնակչության մելիք, Կոտայքի գավառում տիրել է մի քանի գյուղերի և մեծ համարում է ունեցել խանական արքունիքում։ Մասնակցել է հայ ազատագրական շարժմանը։ XVIII դարի 80-ական թվականներին Արարատյան նահանգի հայերի անունից Ստեփան Դավթյանի միջոցով դիմել է ռուսական կառավարությանը օգնություն հայցելով պարսկական լծից ազատագրվելու գործում։ 1804 թվականի Երևանյան առաջին արշավանքի ժամանակ Ցիցիանովի և վիրահայերի առաջնորդ Հովհաննես Գեղարդակրի հորդորանքով իրեն ենթակա բնակչության հետ գաղթել է ռուսական սահմանները՝ Փամբակ։ Ռուսական կառավարությունը նրան շնորհել է ազնվականի կոչում։

Ծանոթագրություններ
------------------

1. 1 2  Հայկական սովետական հանրագիտարան (հայ.) — Երևան: 1981. — հատոր 7. — էջ 386.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 386)։*  |
**Samsung Galaxy S6** (SM-G920, SM-G925, SM-G928), սմարթֆոն վեցերորդ սերնդի Galaxy S, թողարկել է Samsung Electronics, 2015 թվականի մարտի 1 Բարսելոնա քաղաքում MWC միջազգային ցուցահանդեսում։ Միևնույն ժամանակ 2015 թվականի օգոստոսի 15 ներկայացվել է Galaxy Unpacked 2015 ցուցահանդեսում Samsung Galaxy S6 Edge+ սմարթֆոնը։ Սմարթֆոնի hետևի վահանակն ամբողջովին պատրաստված է մետաղից, ունի 16 մեգապիքսելանոց հիմնական տեսախցիկ, մատնահետքի սկաներ և իմպուլսային սենսոր։

Տեխնիկական տվյալներ
-------------------

### Սարքավորման դրույթը

Սմարթֆոնը կառավարվում է 64-բիթանոց ութմիջուկանի Exynos 7420 պրոցեսորով, կատարելով 14 նմ տեխնոլոգիական պրոցես և ունի արագացնող գրաֆիկական Mali-T760 պրոցեսոր։ Ընկերությունը սմարթֆոնը պետք է թողարկեր նաև Snapdragon 810 պրոցեսորով, սակայն փորձերի ընթացքում այն շատ ուժեղ տաքանում էր։ Օպերատիվ հիշողությունը կազմում է 3 ԳԲ S6 և 4 ԳԲ S6 Edge ու S6 Edge+։ Սարքը ունի 32,64 և 128 ԳԲ մշտական հիշողություն։ Մարտկոցի հզորությունը կազմում է 2550 միլիամպեր ժամում, նաև ունի անլար լիցքավորման հնարավորություն։ Էկրանը պատրաստված է նոր Quad HD Super AMOLED տեխնոլոգիայով։ Հեռախոսի էկրանը հնարավորություն ունի ցուցադրել պիքսելների խտությունը 577 ppi (պիքսել դյուրմում)։

### Ծրագրային ապահովում

Օպերացիոն համակարգը Samsung Galaxy S6 համար հանդիսանում է Android 5.0.2 Lollipop, վերամշակված Samsung TouchWiz ինտերֆեյսի հետ միասին։ Ավելի ուշ հասանելի է դարձել Android 6.0 Marshmallow տարբերակը։ 2017 թվականի մարտին սմարթֆոնը թարմացվեց մինչև Android 7.0 Nougat տարբերակը։

Ծանոթագրություններ
------------------

1. ↑  . `{{cite web}}`: Missing or empty `|title=` (օգնություն)
2. ↑  [http: //www.ixbt.com/news/2015/08/13/samsung-galaxy-s6-edge.html «Смартфон Samsung Galaxy S6 edge+ представлен официально»]. `{{cite web}}`: Check `|url=` value (օգնություն)
3. ↑  «Прошивка Galaxy S6: доступна beta-версия» (ռուսերեն). Android Guide. Արխիվացված է օրիգինալից 2016 թ․ մարտի 7-ին. Վերցված է 2016 թ․ փետրվարի 21-ին.
4. ↑  «Прошивка Samsung Galaxy S6 до Android 6.0 Marshmallow». Արխիվացված է օրիգինալից 2017 թ․ մայիսի 20-ին. Վերցված է 2017 թ․ մայիսի 13-ին.

Արտաքին հղումներ
----------------

* Սամսունգ Գալաքսի Ս6 Archived 2017-08-11 at the Wayback Machine.
* Samsung Galaxy S6 և Galaxy S6 Edge սմարթֆոնների բնութագիրը -հատկանիշները, բացթողման ամսաթիվը
* Samsung Galaxy S6 և Samsung S6 Edge: MWC ցուցահանդեսի տեսանյութը
* Samsung Galaxy S6 դիտումը Archived 2015-04-16 at the Wayback Machine.
* Samsung Galaxy S6 վիդեո դիտումը
* Galaxy S6 դիտումը և անլար լիցքավորում
**Տիկին Հյու Համերսլի** (անգլ.՝ Mrs. Hugh Hammersley), Ջոն Սինգեր Սարջենթի 1892 թվականին ստեղծած կտավը։ Ընդգրկված է Մետրոպոլիտեն թանգարանի հավաքածուում։

Պատմություն
-----------

Նկարում պատկերված է բանկիրի կին և լոնդոնյան նորաձևության հյուրընկալ տիրուհի տիկին Համերսլին, ծննդյան անունը՝ Մարի Ֆրանսես Գրանտ (մոտ. 1863 - մոտ. 1902): Դիմանկարում նա նրբաճաշակ կերպով տեղավորվել է ֆրանսիական բազմոցին։ Համաձայն Մետրոպոլիտեն թանգարանի տվյալների՝

|  |  |  |
| --- | --- | --- |
|  | Նրա ճկուն կազմվածքը և անկեղծ արտահայտությունը ցույց են տալիս Սարջենթի միաժամանակ բնութագրելու և գովաբանելու ունակությունը։ Համերսլիի ոսկուց պատրաստված մետաքսե թավշյա զգեստը և շքեղ կահավորանքը խոսում են տարբեր գործվածքներ ու նախշեր նկարագրելու վարպետության մասին։ |  |

Նկարը լավ դիտարկվել է, երբ այն 1893 թվականին հայտնվել է Լոնդոնի Նոր պատկերասրահում։ Նոր պատկերասրահում և 1894 թվականին Փարիզի Գեղեցիկ արվեստների ազգային ընկերության սալոնում ստացած դիտարկումների շնորհիվ Սարջենթն ներման է արժանացել իր տխրահռչակ «Տիկին Իքսի դիմանկարը» կտավի համար։ Կտավը Սարջենթի հմայիչ անգլուհիների շարքի առաջին պատկերներից է, որի կուլմինացիան դարձավ «Ուինդհեմ քույրեր. լեդի Էլկո, տիկին Ադեյն և տիկին Թեննանթ» կտավը։

### Ստեղծում

1902 թվականին՝ տիկին Համերսլիի մահից հետո, նրա ամուսինը նկարը պահել է մինչև 1923 թվականը, երբ ֆինանսական դժվարությունները ստիպել են նրան վաճառել աշխատանքը։ Սարջենթի առաջարկով այն ձեռք է բերել ամերիկացի Չարլզ Դիրինգը (1852-1927), որի դիմանկարը Սարջենթը 1876 թվականին նկարել էր Ռոդ Այլենդի Նյուպորտ ծովափում։ Վերջինսը հավաքում էր Սարջենթի ստեղծագործությունները։

Ներկայումս կտավը պատկանում է Մետրոպոլիտեն արվեստի թանգարանին։

Ծանոթագրություններ
------------------

1. 1 2 3 4 5 6
2. 1 2 3 4 5
3. ↑
4. ↑
5. 1 2 3 4 5  «John Singer Sargent - Mrs. Hugh Hammersley - The Met».
**Լորետո Կասկալես Մարտինես** (իսպ.՝ Loreto Cascales Martínez, հունվարի 22, 1977(1977-01-22), Սանտա Պոլա, Baix Vinalopó, Ալիկանտե, Վալենսիա, Իսպանիա), իսպանացի պետական և քաղաքական գործիչ, Իսպանիայի 11-րդ և 12-րդ գումարման պատգամավորական ժողովի անդամ։

Կենսագրություն
--------------

Լորետո Կասկալես Մարտինեսը ծնվել է 1977 թվականի հունվարի 22-ին Սանտա Պոլա քաղաքում։ Միջնակարգ կրթություն ստանալուց հետո սովորել է անգլիական բանասիրություն։ Համալսարանական կրթությունն ավարտելուց հետո դարձել է Իսպանիայի Ժողովրդական կուսակցության անդամ և վերջինիս կազմում 2003 թվականին առաջադրվել է, որպես Սանտա Պոլայի քաղաքապետի թեկնածու։

Ստանալով ձայների մեծամասնություն՝ նույն թվականին Լորետո Կասկալես Մարտինեսն ընտրվում է Սանտա Պոլայի քաղաքապետ։ Որպես քաղաքապետ պաշտոնավարել է մինչև 2015 թվականը։ 2007 թվականին դարձել է Ալիկանտեի մարզային խորհրդի անդամ։

Լորետո Կասկալես Մարտինեսը տեղական ինքնակառավարման մարմինների ընտրություններին մասնակցել է նաև 2007 և 2011 թվականին։ 2015 թվականին քաղաքապետի պաշտոնում վերընտրվելուց հետո հրաժարական է տվել և նախապատրաստվել 2015-2016 թվականների ընդհանուր ընտրություններին։ 2016 թվականի հուլիսի 12-ին դարձել է Իսպանիայի Թագավորության կորտեսի պատգամավոր։

Ծանոթագրություններ
------------------

1. ↑  «Loreto Cascales renuncia a su acta de Concejal del Ayuntamiento de Santa Pola para afrontar su nueva etapa como Diputada Nacional». *www.radiosantapolaonline.com* (իսպաներեն). Արխիվացված է օրիգինալից 2016 թ․ հոկտեմբերի 18-ին. Վերցված է 2017 թ․ հուլիսի 13-ին.
2. ↑  «Candidatura del PP por Alicante al Congreso y al Senado». *Partido Popular* (իսպաներեն). Վերցված է 2017 թ․ հուլիսի 13-ին.
3. ↑  «Al pulsar sobre la letra que corresponda a la inicial de un apellido, se mostrará una lista de todos los parlamentarios cuyo primer apellido coincida con dicha inicial».

|  |
| --- |
| 
  **Կենսագրություն**   **Իսպանիա**   **Եվրոպա**
 |
**Թիես** (ֆր.՝ Thiès), քաղաք Սենեգալի արևմուտքում։

Աշխարհագրություն և տնտեսություն
-------------------------------

Քաղաքը գտնվում է երկրի մայրաքաղաք Դակար քաղաքից 60 կմ դեպի արևելք, թիվ 2 M ռազմավարական մայրուղու վրա, այն կետում, որտեղ Դակար-Նիգեր երկաթուղային գիծը բաժանվում է Դակար-Բամակո և Դակար-Սենթ-Լուի մասերի։ Համարվում է Թիեսի Սենեգալյան շրջանի վարչական կենտրոն։ Քաղաքի բարձրությունը ծովի մակարդակից 36 մ է։

Քաղաքը հայտնի է գորգագործությամբ։ 1966 թվականին այստեղ բացվել է Սենեգալի խոշորագույն ձեռնարկություններից մեկը։ Այն նաև մսի վերամշակման արդյունաբերության և անասունների առևտրի կենտրոն է։ Թիեսի շրջակայքում աճեցվում է բրինձ, գետնանուշ, կորեկ և տարբեր տեսակի մրգեր։ Մոտակա Պալոյում ֆոսֆատի հանքավայրերը մշակվում են արտահանման համար։

Բնակչություն
------------

2013 թվականի դրությամբ քաղաքի բնակչությունը կազմում էր 286 283 մարդ։

Քաղաքի բնակչության դինամիկան ըստ տարիների.

| 1988 | 1997 | 2001 | 2002 | 2013 |
| --- | --- | --- | --- | --- |
| 175 465 | 228 017 | 273599 | 237 849 | 286 283 |

Պատմություն
-----------

1863 թվականին ֆրանսիացիների կողմից այստեղ կառուցվել է բերդ, որի շուրջ ժամանակի ընթացքում ստեղծվել է քաղաքը։ 1947-1948 թվականներին Թիեսում սենեգալյան երկաթուղային աշխատողների շրջանում անկարգություններ են սկսվել՝ կապված նրանց նկատմամբ իշխանությունների ռասիստական վերաբերմունքի հետ։

Այսօր Թիեսում գտնվում են Բարձրագույն պոլիտեխնիկական դպրոցը, Քաղաքային թանգարանը և Սենեգալի ամենահին կինոթատրոններից մեկը։

Նշանավոր բնիկներ
----------------

* Իդրիսա Սեկ - Սենեգալի վարչապետ՝ 2002-2004 թվականներին
* Կադեր Մանգան - սենեգալցի ֆուտբոլիստ
* Կումա Բաբաքար - սենեգալցի ֆուտբոլիստ
* Դամե Նդոյե - սենեգալցի ֆուտբոլիստ

Քույր քաղաքներ
--------------

* Ֆրանսիա Ֆրանսիա Կան, Ֆրանսիա (1957)
* Թունիս Թունիս Սուս, Թունիս (1965)
* Գերմանիա Գերմանիա Զոլինգեն, Գերմանիա (1990)

Ծանոթագրություններ
------------------

1. ↑  Թիես, Սենեգալ էջ
2. ↑  «Թիես» (անգլերեն). Համաշխարհային թերթ. Արխիվացված օրիգինալից 2013 թ․ փետրվարի 12-ին. Վերցված է 2013 թ․ փետրվարի 4-ին.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա · Մեծ կատալոնական |
|  |
| Չափորոշչային վերահսկողություն | BNF: 11959479f · LCCN: n92024334 · SUDOC: 027586642 · VIAF: 146515541 · WorldCat VIAF: 146515541 |

 |
**Հինա**, կարմրադեղին ներկ։ Ստանում են լավսոնիայի (հինայի ծառ) թփուտի տերևներից։ Օգտագործում են գործվածքներ (բրդյա, մետաքսյա), մազեր ու եղունգներ ներկելու համար։ Երբեմն հինա են անվանում բույսը (անփուշ լավսոնիա), որից ստանում են ներկը։

Հինայի ծառ

Նկարագրություն
--------------

Հինայի ծառը աճում է արևադարձային երկրներում, պատկանում է արենախոտազգիների ընտանիքին։ Ծառի բարձրությունը հասնում է մինչև 7 մ, ապրում է մոտ 20 տարի։ Բույսի կարմրավուն կոպիտ ցողուններն ունեն կոշտ ու ամուր տերևներ։ Գարնանը բույսը ծածկվում է մանր ու նուրբ սպիտակավարդագույն ծաղիկներով (նման յասամանի ծաղիկներին), որոնք օդը հագեցնում են վարդի բուրմունք հիշեցնող հոտով։ Ներկանյութը գտնվում է գլխավորապես բույսի ցողունի ու տերևների մեջ։

### Տարածվածություն

Հինայի բույսի հայրենիքն է Բենգալիան (Հնդկաստան) և Իրանը, որտեղից այն տեղափոխվել է Հյուսիսային Աֆրիկայի երկրները, Աֆղանստան, հետագայում տարածվել է Ճապոնիայում, կենտրոնական և Հարավային Ամերիկայի երկրներում։ Չնայած բույսն ունի այդպիսի մեծ տարածում, բայց համաշխարհային շուկա հինայի հիմնական մատակարարողը եղել է Իրանը։ Իրանական վաճառականները դեռ վաղ ժամանակներից հինան արտահանել են աշխարհի շատ երկրներ։ 

Բուսաբանական նկարագրություն Ֆրանսիսկո Մանուելյա Բլանկոյի գրքից
#### Օգտակար հատկանիշներ

Հինան հնագույն ժամանակներից մարդը օգտագործել և բարձր է գնահատել որպես ներկանյութ և դեղամիջոց։ Այդ ներկանյութը աչքի է ընկնում ոչ միայն գեղեցկությամբ, այլև կայունությամբ ու դիմացկունությամբ։

Որպես ներկանյութ և դեղամիջոց հինան լայնորեն օգտագործում էին հատկապես Մերձավոր արևելքի և հարավ-արևմտյան Ասիայի երկրների մուսուլմանական ժողովուրդները։ Հինայով ներկում էին նաև մազերը, ձեռքերի ափերն ու ոտքերի ներբանները, որպեսզի դրանք չքրտնեն, չվարակվեն էկզեմայով և սնկային հիվանդություններով։ 

Հնդկաստանում հինայի տերևները օգտագործվել է լյարդի և փայծաղի հիվանդությունները բուժելու, իսկ արևելքի մի շարք երկրներում՝ որպես հականեխիչ դեղամիջոց՝ մաշկի վնասվածքները բուժելու համար։ Բրնձագործական շրջանների բնակիչները դաշտից վերադառնալուց հետո՝ երեկոյան, ոտքերին հինայի շիլա էին քսում ու փաթաթում։ Եվ չնայած որ տարվա մեծ մասը անց էին կացնում դաշտում՝ ջրերի մեջ, ոչ մի անգամ չէին հիվանդանում հոդացավով։ Հինայի ներկանյութով հաճախակի ներկելիս մազերը նկատելիորեն աճում, դառնում են մետաքսանման և փայլուն։ Ամրանում է նրանց արմատները, վերանում ավելորդ ճարպը և թեփը։

Ծանոթագրություններ
------------------

1. ↑  Բուսական աշխարհի արժեքավոր տեսակները,«Լույս» հրատարակչություն, Երևան-1984

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 411)։*  |
**Ռաֆիկ Արմենակի Մինասյան** (մայիսի 15, 1926(1926-05-15), Կավարտ, Զանգեզուրի գավառ, Հայկական ԽՍՀ, ԱԽՖՍՀ, ԽՍՀՄ), հայ խորհրդային կուսակցական և պետական աշխատող, ԽՄԿԿ անդամ (1946)։

Կենսագրություն
--------------

Ծնվել է 1926 թվականին Ղափան քաղաքի տարածքում գտնվող Կավարտ բանավանում։ Ավարտել է Երևանի համալսարանի տնտեսագիտական ֆակուլտետը (1958) և ԽՄԿԿ ԿԿ-ին կից կուսակցական բարձրագույն դպրոցը (1961)։ 1942-1949 թվականներին աշխատել է Ղափանի պղնձահանքերում, որպես փականագործ, կոմպրեսորային կայանի մեքենավար, նորմավորող, 1949 թվականից՝ Ղափանի շրջկոմում, Ղափանի շրջանային «Պղնձի համար» թերթի խմբագրությունում։ 1956-1959 թվականներին եղել է Քաջարանի պղնձամոլիբդենային կոմբինատի կուսկոմիտեի քարտուղար, 1961-1963 թվականներին՝ պատասխանատու կազմակերպիչ, 1963-1978 թվականներին՝ ՀԿԿ Ղափանի շրջկոմի առաջին քարտուղար։ 1978 թվականից՝ ՀԽՍՀ բնակարանային-կոմունալ տնտեսության նախարար։ Եղել է ԽՄԿԿ XXIII և ՀԿԿ XIX-XX, XXIII-XXVII համագումարների պատգամավոր, ՀԽՍՀ Գերագույն խորհրդի Նախագահության անդամ (1978), ՀԽՍՀ 7-10-րդ գումարումների գերագույն խորհրդի պատգամավոր։ ՀԿԿ ԿԿ անդամ է 1964 թվականից։

Պարգևներ
--------

Պարգևատրվել է Աշխատանքային կարմիր դրոշի 3, ժողովուրդների բարեկամության շքանշաններով։

Ծանոթագրություններ
------------------

1. 1 2 3 4 5 6 7 8  Հայկական սովետական հանրագիտարան (հայ.) — Երևան: 1981. — հատոր 7. — էջ 556.

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 7, էջ 556)։*  |
պասկալ Սեբահի լուսանկարներից՝ «Կաթոլիկ քահանան երկու քրդերի հետ», (1873) ցուցադրվում է Վիենայում։
**Պասկալ Սեբահ**, (1823[…], Ստամբուլ, Օսմանյան կայսրություն - հունիսի 25, 1886(1886-06-25), Ստամբուլ, Օսմանյան կայսրություն), լուսանկարիչ, որը 1857 թվականին Ստամբուլի Բեյօղլու կամ Բերայի թաղամասում հիմնել է Օսմանյան կայսրության առաջին լուսանկարչական ստուդիան։

Կենսագրություն
--------------

Պասկալ Սեբահը ծնվել է 1823 թվականին Ստամբուլում։ Հայրը սիրիացի կաթոլիկ էր, մայրը՝ հայ։ Առաջին լուսանկարչական ստուդիան բացել է Ստամբուլում 1857 թվականին, իսկ երկրորդը 1873 թվականին Կահիրեում։ Սուլթանը պարգևատրել է Պասկալ Սեբահին Մեջիդեյի երրորդ աստիճանի շքանշանով։ 1881 թվականին հրդեհից նրա լուսանկարչական բոլոր գործերը այրվել են։ Մահացել է 1886 թվականին և թաղվել լատինական գերեզմանատանը։

Մահվանից հետո նրա գործը շարունակել է եղբայրը Կոսմին, որին 1888 թվականին միացել է պասկալի որդին՝ Ժանը։ Ժանը մահացել է 1947 թվականին 75 տարեկան հասակում։

Պասկալ Սեբահի գործերից
----------------------

* 
* 
* 
* 
* 
*

Աղբյուրներ
----------

* ENGIN ÖZENDES, From Sébah & Joaillier to Foto Sabah. Orientalism in Photography, Istanbul, YKY, 1999.

Michelle L. Woodward, "Between Orientalist Clichés and Images of Modernization: Photographic Practice in the Late Ottoman Era," *History of Photography*, Winter 2003, Vol. 27, No. 4.

Ծանոթագրություններ
------------------

1. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Union List of Artist Names
3. 1 2  RKDartists (նիդերլ.)
4. 1 2  SNAC — 2010.
5. ↑  Թուրքիայում լուսանկարչական արվեստը հիմնել ու զարգացրել են հայերը, Լիբերալ Բլոգ

Արտաքին հղումներ
----------------

* Vintage Rag Trader - Vintage Photographs by Pascal Sebah Archived 2011-01-28 at the Wayback Machine.
* Pascal Sebah
* Bibliothèque numérique de l'INHA - Fonds photographique Pascal Sébah de l'ENSBA (ֆր.)

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | RKDartists |
|  |
| 

|  Չափորոշչային վերահսկողություն |
| --- |
|  |
| BAV: ADV12086547 · BNF: 144967239 · GND: 142934437 · ISNI: 0000000106530959 · LCCN: no2014073237 · NTA: 163660727 · SUDOC: 186364431 · VIAF: 12535533 · ULAN: 500486507, 500015435 · WorldCat VIAF: 12535533 |

 |

 |
*Վիքիպեդիայում կան հոդվածներ Եղիազարյան ազգանունով այլ մարդկանց մասին։*

**Կարլոս Եղիազարյան** (դեկտեմբերի 12, 1932(1932-12-12), Երևան, Հայկական ԽՍՀ, ԱԽՖՍՀ, ԽՍՀՄ - հուլիսի 10, 2019(2019-07-10), Երևան, Հայաստան), արձակագիր, երգիծաբան, ՀԳՄ և ՀԺՄ անդամ։

Կենսագրություն
--------------

Կարլոս Եղիազարյանը ծնվել է 1932 թվականի դեկտեմբերի 12-ին, Երևանում։ Նա ավարտել է Երևանի Խաչատուր Աբովյանի անվան մանկավարժական ինստիտուտի պատմության ֆակուլտետը և Մոսկվայի բարձրագույն կուսակցական դպրոցի միջազգային հարաբերությունների բաժինը։ Կարլոսը աշխատել է «Ոզնի» երգիծական հանդեսում, ինչպես նաև եղել է «Կրոկոդիլ» համամիութենական երգիծական ամսագրի հատուկ թղթակիցը Հայաստանում։ Որպես «Փշարմավ» երգիծական հանդեսի խմբագիր աշխատել է հանրային ռադիոյում։ Եղել է «Հորիզոն» շաբաթաթերթի գլխավոր խմբագիրը։

Կարլոս Եղիազարյանը հասարակական սուր հնչողության բազմաթիվ հրապարակախոսական հոդվածների ու ֆելիետոնների հեղինակ է։ Եղիազարյանի գրական ստեղծագործությունները թարգմանվել են մի շարք լեզուներով։

Նա 1974 թվականից եղել է Հայաստանի գրողների միության (ՀԳՄ) անդամ, նաև՝ Հայաստանի ժուռնալիստների միության (ՀԺՄ) անդամ։

Երկեր
-----

1972 թվականին Կարլոս Եղիազարյանը գրել է «Լռության լեզուն» երկը։

1999 թվականին գրել է «Դամասկոս» և «Բարի մարդը» երկերը։ «Բարի մարդը» երկը գրվել է արաբերենով։

2002 թվականին գրել է «Բռնակալի պորտը», իսկ 2003 թվականին՝ «Բեկված ժպիտներ» երկերը։

2004 թվականին Կարլոսը գրել է «Խուստուփի արծիվը» երկը։

2010 թվականին գրել է «Շարժվող բեկոր» երկը։

2014 թվականին Կարլոս Եղիազարյանը գրել է «Կսմիթներ» երկը։

Մրցանակներ
----------

1966 թվականին «Ամուսնություն երևանյան ձևով» պիեսի համար Կարլոս Եղիազարյանը արժանացել է հանրապետական առաջին մրցանակի։

2009 թվականին արժանացել է Հայաստանի գրողների միության (ՀԳՄ) «Գրական վաստակի համար» մեդալի։

2010 թվականին արժանացել է «Հրանտ և Մանուշակ Սիմոնյաններ» գրական ամենամյա մրցանակի։

Ծանոթագրություններ
------------------

1. ↑   Կառլոս Եղիազարյանի մասին
2. ↑  «AV Production - Կարլոս Եղիազարյան». *avproduction.am*. Արխիվացված է օրիգինալից 2020 թ․ հուլիսի 3-ին. Վերցված է 2020 թ․ հունվարի 18-ին.
3. ↑   Կարլոս Եղիազարյան-Գրական Թերթ
**Ահմեդ Բաշիր օղլի Բադալբեկլի (Աղդամսկի)** (ադրբ.՝ Əhməd bəy Bədəlbəyli (Ağdamski), հունվարի 5, 1884(1884-01-05) կամ 1884, Շուշի, Ելիզավետպոլի նահանգ, Ռուսական կայսրություն - ապրիլի 1, 1954(1954-04-01) կամ 1954, Աղդաշ, Ադրբեջանական ԽՍՀ, ԽՍՀՄ), ադրբեջանցի օպերային երգիչ, Ադրբեջանի ԽՍՀ արվեստի վաստակավոր գործիչ (1943), հորեղբայրը կոմպոզիտոր Աֆրասիաբ Բադալբեկլիի և ռեժիսոր Շամսի Բադալբեկլիի։

Կենսագրություն
--------------

Ահմեդ Աղդամսկին «Լեյլի»ի դերում: Օպերա ՝«Լեյլի և Մաջնուն»:
Ահմեդ Աղդամսկին ծնվել է 1884 թվականի հունվարի 5-ին։ 1910 թվականին նա սկսեց գործել «Նիձատ» բարեգործական հասարակության մեջ որպես դերասան։ Սկզբում նա կանացի դերեր էր խաղացել։ Ավելի ուշ սկսեց խաղալ տղամարդկային դերեր։ Բացի այդ, նա զբաղվում էր ուսուցողական գործունեությամբ։ 1920-ականների սկզբին վերադարձալ է Ղարաբաղ։ 1934 թվականին տեղափոխվել է Աղդաշ։

1943 թվականին Ահմեդ Աղդամսկին շնորհվեց «Ադրբեջանի արվեստի վաստակավոր գործիչ» կոչում։

Ահմեդ Աղդամսկին մահացավ 1954 թվականի ապրիլի 1-ին։

Ստեղծագործություն
-----------------

XIX-XX դարերի վերջում ադրբեջանցի դերասաններ չկար։ և, հետևաբար, նրանց դերերը խաղում էին տղամարդկանց, ինչպես նաև Ահմեդ Աղդամսկին։

Ստեղծագործություններում Ուզեիր Հաջիբեկովի, նա խաղացել է դեր Լեյլի (Օպերա ՝«Լեյլի և Մաջնուն»), Ասլի (Օպերա ՝Էսլի և Քերեմ), Գյուլնազ («Սա չլինի, նա լինի»), Գյուլչոհրա («Արշին սալ ալան»)։ Լեյլին նրա ամենահայտնի դերն էր։

Ծանոթագրություններ
------------------

1. 1 2 3 4  Չեխիայի ազգային գրադարանի կատալոգ
2. ↑  Галина Микеладзе. Композитор, дирижер, музыковед, публицист. «Каспий» (2007).
3. ↑  Ահմեդ Բաշիր օղլի Բադալբեկլի
4. ↑  «Ահմեդ Աղդամսկին». Արխիվացված է օրիգինալից 2019 թ․ հուլիսի 6-ին. Վերցված է 2018 թ․ հոկտեմբերի 29-ին.
5. ↑  Əhməd Ağdamski – 115 il
6. ↑  Бадалбейли, Ахмед-бек Башир оглы

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |
|  |
| Չափորոշչային վերահսկողություն | NKC: jo20231200049 · VIAF: 2415169757869608010008 · WorldCat VIAF: 2415169757869608010008 |

 |